b"\n_START_ARTICLE_\nEstasyong daangbakal ng San Fernando (Pampanga)\n_START_SECTION_\nKasaysayan\n_START_PARAGRAPH_\nPinasiyahan nina Gobernador-Heneral Eulogio Despujol at Arsobispo ng Maynila Bernardino Nozaleda ang estasyon noong Pebrero 23, 1892. Bumaba si Jos\xc3\xa9 Rizal mula sa estasyon ito noong Hunyo 27, 1892 upang sumalubong sa ilang mga bagong kaanib para sa La Liga Filipina at muli sa sumunod na araw pagtungo sa Bacolor. Nang naganap ang Martsa ng Kamatayan sa Bataan noong Abril 1942, nagsilbi ang himpilan bilang huling punto para sa 102-kilometro (63-milyang) martsa mula Bataan. Mula rito, inihatid ang mga Pilipino at Amerikanong bilanggo ng digmaan patungong Capas sa Tarlac sa pagdaraan sa Kampo O'Donnell, ang kanilang huling paroroonan. Isinara ang estasyon mula nang natigil ang mga pahilagang serbisyong riles ng Pambansang Daambakal ng Pilipinas higit sa dalawampung taon na ang nakalilipas."